Hydropsychidae har larver i rennende eller i strandsonen av stillestående vann. Larvene bygger ikke hus, men spinner fangstnett som de fanger mat som flyter med strømmen i. Larven sitter i et skjul innerst i det traktformede fangstnettet, som er festet til en stein. Ulike slekter spinner nett med ulik maskevidde, nettene fanger ulike slags matpartikler, både alger, smådyr og dødt materiale. Denne familien har vært brukt som indikatorer på vannkvalitet, siden larvene er ganske følsomme for forurensninger.